AlexejDobrolubov/national_council_slovak_2010 huggingface dataset:
14. schôdza NR SR - 4.deň - A. dopoludnia
Dátum: 2013-02-01
Poslanec: Hlina, Alojz (-)
Druh vystúpenia: Vystúpenie s faktickou poznámkou

120. Ďakujem pekne. No, sa to nebude dať stihnúť, ale len krátko k niektorým veciam. Jak som po revolúcii robil v takých študentských organizáciách a tak už si to môžem dovoliť po tých rokoch povedať, že ako ďalšia generácia vedenia prichádzala, tak to šlo hrubo a hlboko dole vodou. To znamená, prvá, hej, Zuza Mistríková, Sveťo Bombík, proste to boli osobnosti. Čo jedna generácia, to išlo prudko dole vodou. A nakoniec to skončilo, a nemôžem to tu povedať, lebo si ctím ten mikrofón, teda tak škaredo. A mne to tak trošku pripadá, pán kolega Martvoň, nič v zlom, akože tie vaše oslavné ódy, to už tá posledná generácia tých študentských ľudí v tom vedení, ešte možno o nejakú takú fazónu ešte držalo, ako nič v zlom, pán kolega, nič v zlom akože, fakt, treba nejakú úroveň v tom. Človek by si povedal, že tí druhí budú lepší, a potom v zásade povieš, radšej nech je tu pán Číž, ako takí ako vy. No tak, viete, to je také už smutné skonštatovanie. Ja by som radšej povedal, nech sú tu mladí, noví, ako trebárs pán Číž, ktorý je tu zabudnutý už 20 rokov. Ale ťažko, naozaj ťažko. Mandátový a imunitný výbor v tom nie je nevinne. Mandátovo-imunitný výbor si neuvedomil tú politickú rovinu toho, keď písal dôvodovú správu a že čo vlastne hovorí. A čo sa týka toho, ja mám informáciu od človeka, ktorý spravuje túto Národnú radu, to je oficiálny výstup, že na grémiu je takýto výstup z grémia, hej, že rozhodnutie o nesprístupnení kamier. Ale pravdou je, ako poznám Joža Viskupiča, ktorý, myslím, že tam vtedy bol, tak predpokladám, že on s tým problém nemal. Čiže ak by mal byť to problém, tak predpokladám, a jak mám pocit, jak sa to Joža dotklo alebo nedotklo, tak jemu sa ospravedlňujem, lebo on, predpokladám, že by s tým problém nemal. A naozaj nakoniec len poviem, svet neni čierny abo biely, ale má mieru. Stvoriteľ alebo príroda veciam dala mieru a tú nedodržiavame!
14. schôdza NR SR - 4.deň - A. dopoludnia
Dátum: 2013-02-01
Poslanec: Hlina, Alojz (-)
Druh vystúpenia: Vystúpenie s faktickou poznámkou

86. Ďakujem veľmi pekne. Ja mám takú malú poznámočku, že ja som tiež teda z tých, čo si myslím, že je to v poriadku s tou podporou tej červenej nafty. Len potom keď už to bude, dajme, prosím vás, pozor, lebo ja som minule bol na jednom takom hospodárskom dvore a v pet fľašiach mali takú naftu. A ja sa ho pýtam, že čo to robí. No že keď dáš červenú na slnko, tak je z nej normálna. Čiže to je proste vec, ktorú, samozrejme, nebola by to Slovač, keby to nevyužila. Takže keď neviem, jak sa to robí alebo nerobí, ale naozaj nech pomáha tá nafta tam, kde má pomáhať, aby nakoniec sa v tých pet fľašiach tej nafty proste farebne nemenilo strašne veľa. To som chcel len upozorniť. Ďakujem.
14. schôdza NR SR - 4.deň - A. dopoludnia
Dátum: 2013-02-01
Poslanec: Hlina, Alojz (-)
Druh vystúpenia: Vystúpenie s faktickou poznámkou

64. Výborne! Rád sa toho zúčastním. Mám pocit, že to znova len prispeje do tej mozaiky toho ťažkého problému, ktorý nás ťaží a čaká. Ja len verím, že - aj to tam skúsim povedať, aj teraz to avizujem -, že to nedopadne tak ako na Slovensku vždy. Že nakoniec z dobrého úmyslu sa to celé z toho vyvŕbi, že jak sme dokázali aj tak bohumilú vec hrozným spôsobom pokaziť. Dúfam, že tento prípad to nebude. I keď ma už obchádza hrúza, že čo všetko sme tu vedeli akým spôsobom pokaziť. Ďakujem.
14. schôdza NR SR - 3.deň - B. popoludní
Dátum: 2013-01-31
Poslanec: Hlina, Alojz (-)
Druh vystúpenia: Vystúpenie s faktickou poznámkou

91. Ďakujem veľmi pekne. Ja chcem kolegovi Kaníkovi povedať, že vitaj v klube, mal som pocit, že som v ňom sám a zdá sa, že zozbierame niekoľko ľudí, ktorí si myslia, že Európa umrie na ten socializmus, ktorý v sebe nosí. Treba to už konečne nahlas a poriadne povedať. Ale treba povedať kvôli korektnosti, že socializmus dvoma smermi, i keď to tak nie vždy tak vyzerá, voči teda tomu, že ako niektorí ľudia to vnímajú, že čo všetko by mal štát zabezpečiť, respektíve nemal, aká je cena práce a čo všetko by mal kto garantovať. Z pohľadu pre jednoduchých ľudí ale ten socializmus zase, paradoxne, je aj pre niekoho úplne iného. To znamená pre bohatých a tam v tomto si to ešte potrebujeme vyjasniť a potom vás k tomu v klube privítam so slávobránou, že napríklad aj taký zákon o obnoviteľných zdrojoch energie, ktorý v zásade aj u vás bol a zostal nepovšimnutý a vytvoril socializmus u bohatých, hej, že nemuseli konať, respektíve konali tak, ako mali, konali vysoko účinne a za to im niekto platil. Čiže to sú tiež excesy, kvôli ktorým Európa bude trpieť, hej, čiže bude musieť sa s tým vysporiadať. Ale aby sme nezostali jednopóloví, že z pohľadu teda ako upraviť Zákonník práce, ale musia sa upraviť aj veci, že aby to tí ľudia, ktorí si zvykli na ten socializmus, že, že tie peniaze im zabezpečil štát, tak budú si musieť zvyknúť na to, že musia si ich zabezpečiť svojou prácou. Ďakujem.
14. schôdza NR SR - 3.deň - A. dopoludnia
Dátum: 2013-01-31
Poslanec: Hlina, Alojz (-)
Druh vystúpenia: Vystúpenie s faktickou poznámkou

20. Ďakujem pekne. Ja mám, priznám sa, slabosť na vystúpenia pána Beblavého, lebo predstavujú zďaleka to lepšie a niekedy o niekoľko tried lepšie v tomto parlamente a okrem toho pracuje systémom, ktorý tuná je úplne zaznávaný, čo som včera spomínal, princípom komparácie. To znamená, snaží sa zistiť, a tú prípravu je tam cítiť, že ako to robia inde, netrpí pocitom, že sme najgeniálnejší. Čiže preto ja mám k vystúpeniam pána Beblavého určitú slabosť. Ale ešte poviem jednu vec, že, pán minister, nič v zlom, že to, že sa niekto vyjadruje k viacerým témam, ešte nemusí znamenať, že je Chrobákom Truhlíkom, môže znamenať aj to, ako by to povedala pani Vášáryová, že je renesančný človek. Viete, a to v zásade, dávajte si aj pozor aj vy, lebo vy sa tiež vyjadrujete k viacerým témam a ja by som si teda nedovolil povedať, že ste Chrobákom Truhlíkom, ale možno, keď to nepokazíte, tak sa môžete stať renesančným človekom. Čiže to sú také veci, že nemajte ľuďom za zlé, že sú schopní si naštudovať viaceré veci a nemusia byť hneď Chrobákom Truhlíkom, i keď sa to zdá byť možno niekomu vtipné, ono to vtipné nie je. Buďme radi, že sú tu ľudia, ktorí vedia aj viac ako len to, že koľko majú na účte. Ďakujem.
14. schôdza NR SR - 3.deň - A. dopoludnia
Dátum: 2013-01-31
Poslanec: Hlina, Alojz (-)
Druh vystúpenia: Vystúpenie s faktickou poznámkou

8. Ďakujem veľmi pekne. Kolega Beblavý, tradične dobre, sa dobre počúva, fundované príspevky, tak poteší. Z toho, čo hovoril o tých rizikách, tak keby som sa pokúsil vyextrahovať z toho tak, čo teda by malo byť, tak čo on identifikuje ako riziká v krajine, a to je tá morálka a to je to, či tu vôbec vieme hrať fér. A to je problém naozaj v krajine, kde, kde si ľudia myslia, že súťaž a politici poväčšine, že súťaž je to, čo moderoval Nikodým niekedy, alebo potom ešte niektorí z nich takí zbehlejší poznajú ešte jednu, že futbalovú, ale tá sa volá správne liga. Čiže naozaj, v takýchto krajinách je ťažko súťažiť a ešte ťažšie je súťažiť férovo, takže tie riziká tam naozaj sú, hej, v tejto krajine je problém súťažiť, súťaž ako slovo nepoznáme. Ale nedá mi drobnú takú, nechcem povedať, že jedovitú, ale takú poznámočku k tomu, že nerobiť tak, aby sme im nabíjali tie zásobníky, že keď chceme byť principiálni, tak principiálni všade a vždy. A konkrétny príklad teraz: Bratislava mesto ide súťažiť o Starú tržnicu bez súťaže, teda nejde súťažiť. A konkrétne poslanci SDKÚ a poslanci SaS-u, ktorí by to mali mať v genetickom kóde, že chcú súťažiť, tak nechcú súťažiť. Čiže to je vlastne, paradoxne, spôsobuje to, že stále tá téme je taká rozviklaná a nemáme tú presvedčivosť v sebe a nemôžeme sa dostať k tej nadstavbe. A nadstavba v tejto veci je naozaj to, že chceme súťažiť a vieme, že je potrebné súťažiť, a potom môžeme ešte hovoriť, že férovo. A to k tomu je ešte u nás strašne ďaleká cesta, ale treba začať, ako nikdy nie je neskoro začať a treba byť principiálny a dokonalý v tom, že vždy a všade. Ďakujem.
14. schôdza NR SR - 1.deň - B. popoludní
Dátum: 2013-01-29
Poslanec: Hlina, Alojz (-)
Druh vystúpenia: Vystúpenie s faktickou poznámkou

54. No naozaj niektorých mojich kolegov musím, nič iné, len, jak by moji bratia kazatelia povedali, len milovať, lebo sú to dietky božie. Ale, vážení kolegovia, ináč, mimochodom, cui prodest je v čí prospech, pozrite si to, hej. Ale, ale to by ste museli o niečo viac, pán kolega, ja som prečítal viac kníh ako vy novín. Takže, prosím vás, neopravujte ma, dobre? Nechajte to na mňa. Cui prodest je v čí prospech, dobre? To nechajme tak, to nechajme bokom. Keď máte pocit, že chcete urážať, urážajte. Ja len úplne s láskou sledujem, pán kolega Daniš, jak vy sa viete, teda tak vecne zaujať stanovisko k tomu, o čom sa hovorí. Ja vám garantujem, že tak jak je to nastavené, aj keby nebola dotácia, tak tie "pépecečká" by vznikali, lebo je to radosť žiť. A to, že ony vznikajú a teraz je o to bitka, to je preto, lebo je to tak veľkoryso nastavené, a tá bieda, tá chudoba v tých považských, v tých panelákoch z tých Levíc im to zaplatí. No tak, prečo by to nerobili?! Garantujem vám, keby nebola tá dotačná politika tak nastavená, ako je, keby bola štvrtinová, tak aj tak vzniknú, nič sa nestane. A to v zásade popiera absolútne to, čo ste vy povedali. Viete, niekedy mám pocit, že to sa tak hovorí, že vy o koze a ja o voze, ale niekedy už ani toto mi tu už pre túto, pre tento prípad nesedí. No, čo ešte k tomu povedať? Ťažko k tomu niečo povedať. Však hnevať sa nemusíme, ale môžme si niektoré veci dovysvetľovať. Ja som sa naozaj snažil vám povedať, že i keď kolega Kondrót nepochopil, že čo je podstatou, hej, podstatou je to, že sme vytuningovali možno dobrý zámer niekoho, aby sme sa nebáli, či bude elektrika. Ale my sme to dopracovali do geniálnosti, do absolútnej geniálnosti, aby ľudia, ktorí sú bohatí, boli ešte bohatší. No celé.
11. schôdza NR SR - 15.deň - B. popoludní
Dátum: 2012-12-19
Poslanec: Hlina, Alojz (-)
Druh vystúpenia: Vystúpenie s faktickou poznámkou

101. Ďakujem veľmi pekne. A chcem takto na záver už o 17.00 hod. vyjadriť určitú nádej, že nie je to tak zlé ako som myslel a predsa len ešte má zmysel. Čiže to absurdné spojenie, ktoré tu hrozilo, že budeme v jednom hlasovaní hlasovať o tom, že prečo sme chudobným neboli schopní rozdať múku a cukor, a zároveň by sme hlasovali o tomto zákone, sa našťastie nekoná, čo ma oprávňuje povedať, že nie je až také zlé, ako som si myslel. Čiže tie koledy si s vami pôjdem zaspievať. A bojovali ste srdnato, nestratili ste ani tvár, hej, to treba oceniť, lebo naozaj to netreba prehrať tak, lebo to nie je dobrá prehra. A verím, že, že v tom januári prídete s niečím, čo sa bude dať ustáť, lebo toto sa nedalo ustáť. Ďakujem pekne.
11. schôdza NR SR - 15.deň - B. popoludní
Dátum: 2012-12-19
Poslanec: Hlina, Alojz (-)
Druh vystúpenia: Vystúpenie s faktickou poznámkou

63. Ďakujem veľmi pekne. Možnosti, aké ľudstvo má, teda nemá ich moc, ale hovorí sa, že veľa vyrieši studená fúzia, hej, že pokiaľ, z pohľadu energetiky studená fúzia. Možno sa to niekomu podarí v nejakých laboratóriách, možno aj v Európe určite to nebude na Slovensku, lebo tomu neverím, i keď sú tu ľudia, ktorí tomu chceli uveriť, ja nie. Ale pokiaľ by sme to nevyriešili studenou fúziou alebo mimozemšťanmi, tak stále z pohľadu tej energetiky ten zemný plyn je veľmi silným médiom. A viete, ja mám taký pocit, že tu dochádza k takému uzavretiu toho cyklu. To znamená, že kto sa dostane k rúre, kto má tú silu do tej rúry urobiť dieru a napojiť ďalšiu rúru a urobiť si paroplyn a kto má tú silu ešte, teda už také všetky vymoženosti má a ešte si aj vybaví dotáciu. Tých ľudí je strašne málo. Viete, že to je uzavretý cyklus, ktorého sme tu svedkom a v zásade, možno ani pre tých, ktorí to dokážu, im sa netreba čudovať, že to chcú, lebo chcú si uzavrieť cyklus. Ale majte úctu k nám, že nie všetci sme zo stromu padnutí a není našou úlohou týmto ľuďom pomáhať. Našou úlohou je prijímať zákony, spravodlivé pre občanov tejto krajiny, čo určite nie je prípad tohto zákona. Ďakujem.
11. schôdza NR SR - 15.deň - B. popoludní
Dátum: 2012-12-19
Poslanec: Hlina, Alojz (-)
Druh vystúpenia: Vystúpenie s faktickou poznámkou

31. Treba povedať, že ak je to tak, že sa budú meniť majetkové podiely, tak uznáte teda hádam všetci, hádam uznáte, že to treba urobiť ešte podľa starých pravidiel roku 2012. Však hádam ten nový nebude platiť dane roku 2013. Tie dane sú určené pre niekoho iného, nie pre mecenášov SMER-u. Ja chcem, tuná pán Figeľ veľmi pekne povedal, že na čo upozornil, že jak ste tu sám, a mne tiež chýba tá tylová obrana. Idem do boja, som teda spravodlivý, lebo viem, že chcem dobre, ochraňujem dokonca štát pred hospodárskymi škodami a viem, že mám za sebou vojakov, že stoja pri mne, vedľa vás. A nikoho nemáte, žiadna tylová obrana, žiadna fundovaná, fundovaná obrana, žiaden energoexpert tu za vás nebojuje. Viete, že furt s faktickými a nám to tu dáva, odborne nám vysvetľuje ako strieľame do vetra. Hrozne to chýba, že nerobí to dôstojnosť tomu predkladanému návrhu. Dokonca by som povedal, že to robí to, čo naozaj v skutočnosti tento návrh zákona je. Že je to paškvil, že je to brutálne lobistický zákon. A ja som už ráno povedal, že ak tu bola predstava taká, že za toto zahlasujeme a potom pôjdeme spolu spievať koledy. No ja nepôjdem s vami, pokiaľ by toto nastalo, spievať koledy. To vám garantujem. Ale odporúčam, teraz skončime to, skončíme ten trapas, stiahnite ten brutálne lobistický zákon. Odhlasujme za to, čo sme tu urobili, poďme si zaspievať koledy a ideme domov. Ďakujem.
11. schôdza NR SR - 15.deň - B. popoludní
Dátum: 2012-12-19
Poslanec: Hlina, Alojz (-)
Druh vystúpenia: Vystúpenie s faktickou poznámkou

12. Ďakujem veľmi pekne. Ja som sa zodpovedne pripravil na dnešnú rozpravu, aj dostatok materiálov som si pripravil a budem tu sa snažiť analyzovať, keď prídem na rad, že či zemný plyn je obnoviteľný zdroj energie okrem iného, ale ja chcem povedať aj ďalšiu vec, že tu nie celkom zaznela. Ten tlak na to, že prečo to tu má tak preletieť cez parlament v tomto roku? Nuž končí zdaňovacie obdobie roku 2012, ktoré je iné, ako to, ktoré nám pripravila táto vláda na rok 2013. Daňové odvodové podmienky v roku 2013 budú rádovo inšie. Otázka stojí, že či dôvodom, skutočným dôvodom na skrátené nie je to, že sa chystajú nejaké veľké majetkové a iné presuny, ktoré majú vplyv na súvahy a vôbec na zdaňovanie a odvody, a čiže už o jednom vrze okrem toho, že sa zabezpečia výnosy na dlhé roky dopredu niekomu, tak ešte sa aj prišporí na tom, že sa to urobí v daňovo-odvodovom roku 2012. Viete a to je potom tá absurdita, že tu nás tri týždne minister Kažimír presviedčal o tom, že potrebujeme zvýšiť to, to, to, nato, aby sme vybrali viac, a vy tu o týždeň neskôr, ak sa tu Kazimír tri týždne griloval, donesiete zákon pre vašich kamarátov, ktorí chcú ušetriť na tom, čo ste pripravili na budúci rok. No absurdita jak vyšitá a nehovorím už o tej skutočnom, to už je na úrovni znamenia, že zdá sa, že sa bude spoločne hlasovať o správe o chudobných, o potravinách pre chudobných spolu so zákonom pre bohatých. To režisér nevymyslí, to je skutočne režírované tým najväčším režisérom a ten je život a ten nám chce niečo dokázať. To je fakt, ja nie som žiaden fatalista, ale na úrovni znamenia, že to takto vyšlo. Ďakujem.
11. schôdza NR SR - 15.deň - A. dopoludnia
Dátum: 2012-12-19
Poslanec: Hlina, Alojz (-)
Druh vystúpenia: Vystúpenie s faktickou poznámkou

52. Ďakujem veľmi pekne. Bolo toho viac čo povedané. Ja znova len pripomeniem, lebo tá metóda pripomínania je vcelku dobrá, že máme fakt fantastickú šancu hlasovať v rámci jedného hlasovania, nie spoločne, ale v rámci jedného hlasovania o tom, že prečo sme neboli schopní alebo ako sme neboli schopní pol milióna ľuďom chudobným rozdať potraviny kvôli neschopnosti, povedzme tú pravdu, kvôli neschopnosti a zároveň budeme hlasovať, ak to neprehodnotíte, o zákone, ktorý pomôže bohatým. No to je úplne krásne pred Vianocami. Viete a potom budete chcieť tuná si spievať koledy a piť šampanské. Ale ja nie som pokrytec. Ja vám hovorím už teraz, ja s vami žiadne koledy spievať nebudem. Ja si s vami nepripijem. Naozaj, ja viem, že vám to bude jedno, že či áno, alebo nie. Ale neurobím to, lebo sa to nepatrí. A neviem, či pán minister vystúpi, lebo to, čo som očakával, že zaujmete stanovisko k tomu návrhu uznesenia, to je pre mňa v tejto chvíli kľúčové. Takže neviem, či vystúpite v rozprave, alebo kedy ho zaujmite, lebo podľa toho sa aj ja zariadim. Ďakujem.
11. schôdza NR SR - 15.deň - A. dopoludnia
Dátum: 2012-12-19
Poslanec: Hlina, Alojz (-)
Druh vystúpenia: Vystúpenie v rozprave

32. Tri hodiny vám budem z hlavy rozprávať o obnoviteľných zdrojoch energie. Dobre? Ale to chcem povedať, že tu dôjde k tej krásnej, krásnemu spojeniu, kde vlastne príde zákon o tom, že ako treba pomôcť bohatým, aby mali viac, ja nie som žiaden boľševik, vôbec nie, ja nikomu nezávidím, oprostený z dvoch základných vlastností Slováka - závisti a nenávisti, ale mi to príde nenáležité pomáhať bohatým, aby mali ešte viac. A na úkor koho? Na úkor chudobných, ktorým zároveň budeme hlasovať o tom, že nemohli sme rozdať potravinovú pomoc kvôli tomu, že sme neschopní. Povedzme si pravdu, kvôli tomu, že sme neschopní. O tom to celé je. Tá absurdita, ktorá sem za chvíľočku dôjde a bude sa tváriť pomaly ako zeleno, zelený zákon, je zákerná. Je úplne zákerná. Áno a ešte je zákerný ten ďalší rozmer v tom, ktorý, možno si nie všetci uvedomujú, že to skrátené konanie toho zákona, pre ktorý tu sedí pán Malatinský, je kvôli tomu, aby keď sa, keď naberú zákonnú istotu budúcich výnosov, tak dôjde k veľkým majetkovým presunom, ale v rámci účtovného obdobia roku 2012. To znamená v režime daňovo odvodovom v roku 2012. A to potrebujú, lebo ako všetci dobre vieme, sme tu schválili iks zákonov, ktoré od 1.1.2013 rádovo menia daňovo-odvodové zaťaženie. Čiže čo robíme? SMER doniesol iks zákonov, ktoré zhoršujú podnikateľské prostredie, ale zdôvodnili to tým, že chcú vybrať viacej na daniach, ale zároveň svojim kamarátom donesú zákon, ktorý rýchlo preženú parlamentom, aby stihli neplatiť viac. Aby stihli daňovo-odvodový režim v roku 2012, lebo v roku 2013 by museli zaplatiť viac. No poraďte mi, kde ešte sa dá viac a ako pomôcť? Kolegovia! (Reakcia z pléna.) Budem k zákonu. Všetko so všetkým súvisí. To už múdrejší ľudia povedali, pán Kondrót, takým ani po členky nesiahate, pokiaľ dneska budete za to hlasovať, múdrejší ľudia, všetko so všetkým súvisí. (Reakcie z pléna.) To nie sú invektívy, to je konštatovanie. To je konštatovanie. Nemáte kúska hanby pre Vianocami sem toto doniesť... (Prerušenie vystúpenia predsedajúcou.)
11. schôdza NR SR - 15.deň - A. dopoludnia
Dátum: 2012-12-19
Poslanec: Hlina, Alojz (-)
Druh vystúpenia: Vystúpenie v rozprave

30. Vážená pani predsedajúca, vážený pán minister, vážení kolegovia, som rád a oceňujem, teda že sme sa vrátili k rozrobenej práci. To znamená, to, čo sme mali rozrobené, tak sa pokúsime dokončiť a nakoniec sa to možno aj podarí, že konečne povieme ľuďom pravdu, na čo je určený parlament (povedané so smiechom), lebo podľa mňa je v tejto krajine ešte zopár idealistov, ktorí si myslia, že aj na to, aby pomáhal ľuďom. Chyba lávky, vážení! Parlament je určený na to, aby pomáhal bohatým - sofistikovaným a čoraz sofistikovanejším spôsobom. Tu teraz ukončíme rozpravu a budeme hlasovať o správe o, ani nie tak o potravinovej pomoci. To sa mohol kľudne volať ináč: správa o chudobe alebo správa o potravinách pre chudobných. O nej budeme hlasovať, kde vlastne skonštatujeme, ak neprejde môj návrh uznesenia, čo mám obavu, či prejde, ale prejde návrh, trápny návrh, ktorý skonštatuje, že teda beriem na vedomie alebo proste nič, zase tak jak teda býva dobrým zvykom v tejto krajine, že nič. To znamená, že cirka pol milióna chudobných ľudí si mohlo pomôcť, vďaka neschopnosti si nepomôže, ale zároveň pri tom istom hlasovaní, a to bude ten, to bude tá "krása" v úvodzovkách, budeme, neviem, či sa to podarí stihnúť, dúfam, že nie, pripravujeme sa na obštrukciu. (Krátka pauza. Smiech v sále.) Pán kolega, ja som o obnoviteľných zdrojoch a energie vám dokážem 3 hodiny z hlavy rozprávať. Dobre? (Prerušenie vystúpenia predsedajúcou.)
11. schôdza NR SR - 14.deň - B. popoludní
Dátum: 2012-12-18
Poslanec: Hlina, Alojz (-)
Druh vystúpenia: Vystúpenie s faktickou poznámkou

54. Ďakujem veľmi pekne. Je to pravda, teda ak to bolo tak pochopené, tak sa ospravedlňujem, chvalabohu, nie všetci majú trojku plech. Ale ja som to ani tak nemyslel, ale ak to tak vyznelo, tak to korigujem, dobre, že určite to nie je tak. Ale takú drobnú poznámku, že ale ono je to také, a nechcem, taký múdry výraz, ma napadne, že sa tam hodí, a poviem to tak: Ono je to také príznačné, že pre túto spoločnosť, na kolegu pána Mičovského, že ja uznávam, že naozaj, niekde sa nahrádzajú tie bronzové tabuľky plastovými preto, lebo však vieme prečo, že to zvykne miznúť, ale tu, v tomto prípade, na ktorý som ja hovoril, v Paláci Motešických to nesedí, lebo tam by to nemizlo. To hovorí len o tom, že s akými osobnosťami to máme tú česť. Hej, že proste tam to nebolo tento nejaký, že kvôli tomu, aby to nezmizlo, nie, oni to proste tak žijú ten svet, oni vedia, že môžu vybaviť 10 bytov, ktoré vlastne neexistujú, že ich skolaudujú, oni vedia, že nikto nič neurobí, oni sa nikoho neboja, ničoho neboja, tam vytopia x ľudí, tam chudákom, neviem, čo tam bývali x rokov, zničia im životy, to nevadí, lebo oni vedia, že to môžu. O päť budov ďalej je Generálna prokuratúra, keď som sa u pána Tichého o tom rozprával, keď som bol za ním kvôli Trnkovi, tak ani o tom nevedel, teda tvrdil, že o tom nevedel. Viete, to sú, naozaj títo ľudia, títo ľudia si dajú za sklo do výkladu kreslo Lorena, neviem za koľko, ale určite nie za 100 eur, ale na fasádu plastovú tabuľku, ktorá sa javí ako bronzová. To je tá úbohosť, to je to rozkrytie toho, že s akými osobnosťami to v tomto prípade máme tú česť. Ale to je, žiaľ, aj s inými osobnosťami, ktoré sa tvária, že sú a máme tú česť, to nie sú tí Morganovci, Keneddyovci, ktorých ich deti už hrali na klavíri a učili sa po francúzsky, ešte horšie ako ich rodičia.
11. schôdza NR SR - 13.deň - B. popoludní
Dátum: 2012-12-17
Poslanec: Hlina, Alojz (-)
Druh vystúpenia: Vystúpenie s faktickou poznámkou

124. Ďakujem veľmi pekne. Tak už to dneska nestihnem, teda teším sa, keď to stihnem a budem hovoriť naozaj o niečom, čo je dôležité, a že i keď sa to tak nezdá, že toto nie je ani správa o potravinovej pomoci, toto je správa o chudobe, toto je správa o neschopnosti, to si treba uvedomiť, vážení! A je ináč fakt až zarážajúce, že koľko táto správa o chudobe zaujíma poslancov. Viete, my si tu ideme spretrhať, sprelámať nohy, teda nie ja, určite nie, ale niektorí z vás, aby ste vyšli v ústrety Pente. Alebo iným skupinám. Ale toto je vec, systém, ako sa dalo pomôcť pol milióna chudobným odkázaných, odkázaným ľuďom. A naozaj, ja pozorne, naozaj veľmi pozorne počúvam, že kde sa stala chyba. Lebo tá chyba sa stala a tých pol milióna ľudí tento rok ani budúci tú potravinovú pomoc nedostane. Oni nad tým nerozmýšľajú, že taká sekčná šéfka, hentaká, oni len vidia, že z nejakej vlečky im niekto do ruky dá múku, olej alebo neviem čo. A niekto je za to zodpovedný, vážení, je to našou obrovskou hanbou. Tak je hanbou to, že koľko ľudí to zaujíma. Už sa ani na nič nehráme. Už sa ani na nič nehráme, tretina v Parndorfe, tretina vysedáva po kaviarňach, tretina sa tu motá. Toto je správa o chudobe, o chudobných ľuďoch v tejto krajine, nikoho to nezaujíma! Nikoho nezaujíma, kto je za to zodpovedný, celé to tu zajtra odhlasujete s nejakým trápnym uznesením! Ja predložím moje uznesenie alebo môj návrh uznesenia, ako si myslím, že by mala táto správa, nie že skončiť, ale pokračovať jej vyšetrovanie na to, aby sme sa dozvedeli, kto je za to zodpovedný. A ten, kto je za to zodpovedný, musí pykať, vážení, lebo pol milióna chudobných ľudí tento rok ani budúci rok nedostalo, chudáci, aspoň tých pár kíl múky. Tu sú ľudia, ktorým balíme tak, že to vo vagónoch neodvezú, a bankovky! Ale chudákom múku sme neboli schopní dať!